Foto: RIA "Novosti" Rossiya jinoyatchilarni topshirish bo‘yicha so‘rovlarni, ularni xorijiy hamkasblarga yuborishga qaraganda uch barobar ko‘proq qabul qiladi. Bu haqda Bosh prokuraturaning «Efir» interfaol videoservisi efirida ekstraditsiya boshqarmasi boshlig‘i o‘rinbosari Sergey Gorlenko ma’lum qildi, deya xabar beradi TASS. «Umuman olganda, chet eldan Rossiyaga ekstraditsiya qilish bo‘yicha 1,5 mingga yaqin so‘rovlarni ko‘rib chiqamiz. Shu bilan birga, Rossiya Federatsiyasi har yili chet elga 400ta so‘rov jo‘natadi», - dedi Gorlenko. Uning so‘zlariga ko‘ra, Rossiyaga ekstraditsiya bo‘yicha kelib tushadigan so‘rovlarning eng ko‘p miqdori O‘zbekiston, Belarus, Qozog‘iston, shuningdek, Germaniya, Ispaniya va Janubiy Amerika davlatlaridan yuboriladi. Rossiya Federatsiyasi Qozog‘iston, Belarus, Germaniya, Ispaniya, Shveytsariya va Buyuk Britaniyaga bu borada eng ko‘p so‘rov bilan murojaat qiladi.